title: Rozhodnutie Rady (EÚ) 2015/954 zo 16. júna 2015, ktorým sa Jeppemu Tranholmovi-Mikkelsenovi udeľuje povolenie na prístup k utajovaným skutočnostiam do stupňa utajenia „TRÈS SECRET UE/EU TOP SECRET“

text:
               20.6.2015

               SK

               Úradný vestník Európskej únie

               L 156/19

         ROZHODNUTIE RADY (EÚ) 2015/954
   zo 16. júna 2015,
   ktorým sa Jeppemu Tranholmovi-Mikkelsenovi udeľuje povolenie na prístup k utajovaným skutočnostiam do stupňa utajenia „TRÈS SECRET UE/EU TOP SECRET“
   RADA EURÓPSKEJ ÚNIE,
   so zreteľom na rozhodnutie Rady 2013/488/EÚ z 23. septembra 2013 o bezpečnostných predpisoch na ochranu utajovaných skutočností EÚ (1), a najmä na jeho bod 18 písm. a) prílohy I,
   so zreteľom na rozhodnutie Rady 2013/811/EÚ zo 17. decembra 2013, ktorým sa pre Generálny sekretariát Rady určuje menovací orgán a orgán oprávnený uzatvárať pracovné zmluvy a ktorým sa zrušuje rozhodnutie 2011/444/EÚ (2),
   so zreteľom na rozhodnutie Rady (EÚ) 2015/654 z 21. apríla 2015 o vymenovaní generálneho tajomníka Rady Európskej únie na obdobie od 1. júla 2015 do 30. júna 2020 (3),
   keďže:

               (1)

               Príslušný dánsky národný bezpečnostný orgán vydal 26. marca 2015 pozitívny posudok v súvislosti s prístupom Jeppeho TRANHOLMA-MIKKELSENA k utajovaným skutočnostiam do stupňa utajenia „TRÈS SECRET UE/EU TOP SECRET“.

               (2)

               Z dôvodu jeho funkcie a požiadaviek služby je potrebné udeliť Jeppemu TRANHOLMOVI-MIKKELSENOVI prístup k utajovaným skutočnostiam Rady a Európskej rady do stupňa utajenia „TRÈS SECRET UE/EU TOP SECRET“,

         PRIJALA TOTO ROZHODNUTIE:
   Článok 1
   1.   Jeppemu TRANHOLMOVI-MIKKELSENOVI sa týmto udeľuje povolenie na prístup k utajovaným skutočnostiam Rady a Európskej rady do stupňa utajenia „TRÈS SECRET UE/EU TOP SECRET“ za účelom vykonávania jeho funkcie.
   2.   Povolenie uvedené v odseku 1 je platné počas obdobia vykonávania funkcie, pre ktorú sa povolenie udelilo, pričom toto obdobie nepresiahne 5 rokov odo dňa nadobudnutia účinnosti tohto rozhodnutia.
   Článok 2
   Toto rozhodnutie nadobúda účinnosť 1. júla 2015.
   Článok 3
   Toto rozhodnutie je určené Jeppemu TRANHOLMOVI-MIKKELSENOVI.

      V Luxemburgu 16. júna 2015

            Za Radu

            predseda

         J. DŪKLAVS

      (1)  Ú. v. EÚ L 274, 15.10.2013, s. 1.

      (2)  Ú. v. EÚ L 355, 31.12.2013, s. 91.

      (3)  Ú. v. EÚ L 107, 25.4.2015, s. 74.


title: Rozhodnutie Rady a Komisie z 26. marca 2002 o uzavretí Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej

text:
Dôležité právne oznámenie

|

32002D0357

Úradný vestník L 129 , 15/05/2002 S. 0001 - 0002

		Rozhodnutie Rady a Komisiez 26. marca 2002o uzavretí Euro-stredomorskej dohody o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej(2002/357/ES, ESUO)RADA EURÓPSKEJ ÚNIE aKOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva, najmä na článok 238 v spojení s druhou vetou jej článku 228 ods. 2 a druhým pododsekom jej článku 228 ods. 3,so zreteľom na Zmluvu o založení Európskeho spoločenstva uhlia a ocele, najmä na jej článok 95,po porade s Poradným výborom a jednomyseľnom súhlase Rady,so zreteľom na súhlas Európskeho parlamentu [1],keďže:Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom,na strane druhej, podpísaná v Bruseli 24. novembra 1997, by sa mala schváliť,ROZHODLI TAKTO:Článok 1Euro-stredomorská dohoda o pridružení medzi Európskymi spoločenstvami a ich členskými štátmi na jednej strane a Jordánskym hášimovským kráľovstvom na strane druhej, protokoly k nej priložené a vyhlásenia pripojené k záverečnému aktu sa týmto schvaľujú v mene Európskeho spoločenstva a Európskeho spoločenstva uhlia a ocele.Texty dohody, protokolov k nej priložených a záverečného aktu sú pripojené k tomuto rozhodnutiu.Článok 21. Pozíciu, ktorú má prijať spoločenstvo v rámci asociačnej rady a asociačného výboru, ustanoví Rada na návrh Komisie alebo prípadne Komisia, v každom prípade v súlade s príslušnými ustanoveniami zmlúv o založení Európskeho spoločenstva a Európskeho spoločenstva uhlia a ocele.2. Predseda Rady predsedá v súlade s článkom 90 dohody asociačnej rade a predkladá pozíciu spoločenstva. Zástupca predsedu Rady predsedá v súlade s článkom 93 dohody asociačnému výboru a predkladá pozíciu spoločenstva.Článok 3Predseda Rady uloží oznamovaciu listinu stanovenú v článku 106 dohody v mene Európskeho spoločenstva. Predseda Komisie uloží túto listinu v mene Európskeho spoločenstva uhlia a ocele.V Bruseli 26. marca 2002Za RadupredsedaA. M. Birulés Y BertránZa KomisiuR. Prodipredseda[1] Ú. v. ES C 226, 20.7.1998, s. 26.--------------------------------------------------


title: Rozhodnutie Európskeho parlamentu (EÚ) 2015/1673 z 29. apríla 2015 o absolutóriu za plnenie rozpočtu Európskeho orgánu pre cenné papiere a trhy za rozpočtový rok 2013

text:
               30.9.2015

               SK

               Úradný vestník Európskej únie

               L 255/298

      ROZHODNUTIE EURÓPSKEHO PARLAMENTU (EÚ) 2015/1673
      z 29. apríla 2015
      o absolutóriu za plnenie rozpočtu Európskeho orgánu pre cenné papiere a trhy za rozpočtový rok 2013
      EURÓPSKY PARLAMENT,

                  —

                  so zreteľom na konečnú ročnú účtovnú závierku Európskeho orgánu pre cenné papiere a trhy za rozpočtový rok 2013,

                  —

                  so zreteľom na správu Dvora audítorov o overení ročnej účtovnej závierky Európskeho orgánu pre cenné papiere a trhy za rozpočtový rok 2013 spolu s odpoveďami orgánu (1),

                  —

                  so zreteľom na vyhlásenie o vierohodnosti (2) vedenia účtov a zákonnosti a riadnosti príslušných operácií, ktoré poskytol Dvor audítorov za rozpočtový rok 2013 v súlade s článkom 287 Zmluvy o fungovaní Európskej únie,

                  —

                  so zreteľom na odporúčanie Rady zo 17. februára 2015 o udelení absolutória orgánu za plnenie rozpočtu za rozpočtový rok 2013 (05304/2015 – C8-0054/2015),

                  —

                  so zreteľom na článok 319 Zmluvy o fungovaní Európskej únii,

                  —

                  so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (3),

                  —

                  so zreteľom na nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (4), a najmä na jeho článok 208,

                  —

                  so zreteľom na nariadenie Európskeho parlamentu a Rady (EÚ) č. 1095/2009 z 24. novembra 2010, ktorým sa zriaďuje Európsky orgán dohľadu (Európsky orgán pre cenné papiere a trhy) a ktorým sa mení a dopĺňa rozhodnutie č. 716/2009/ES a zrušuje rozhodnutie Komisie 2009/77/ES (5), a najmä na jeho článok 64,

                  —

                  so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (6),

                  —

                  so zreteľom na delegované nariadenie Komisie (EÚ) č. 1271/2013 z 30. septembra 2013 o rámcovom nariadení o rozpočtových pravidlách pre subjekty uvedené v článku 208 nariadenia Európskeho parlamentu a Rady (EÚ, Euratom) č. 966/20123 (7), a najmä na jeho článok 108,

                  —

                  so zreteľom na článok 94 rokovacieho poriadku a prílohu V k rokovaciemu poriadku,

                  —

                  so zreteľom na správu Výboru pre kontrolu rozpočtu a stanovisko Výboru pre hospodárske a menové veci (A8-0087/2015),

         1.

            udeľuje absolutórium výkonnému riaditeľovi Európskeho orgánu pre cenné papiere a trhy za plnenie rozpočtu orgánu za rozpočtový rok 2013;

         2.

            uvádza svoje poznámky v priloženom uznesení;

         3.

            poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, výkonnému riaditeľovi Európskeho orgánu pre cenné papiere a trhy, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

               Predseda

            Martin SCHULZ

               Generálny tajomník

            Klaus WELLE

         (1)  Ú. v. EÚ C 442, 10.12.2014, s. 247.

         (2)  Pozri poznámku pod čiarou č. 1.

         (3)  Ú. v. ES L 248, 16.9.2002, s. 1.

         (4)  Ú. v. EÚ L 298, 26.10.2012, s. 1.

         (5)  Ú. v. EÚ L 331, 15.12.2010, s. 84.

         (6)  Ú. v. ES L 357, 31.12.2002, s. 72.

         (7)  Ú. v. EÚ L 328, 7.12.2013, s. 42.


title: Rozhodnutie Komisie, ktorým sa vyhlasuje, že opatrenia oznámené Českou republikou v súlade s prechodným mechanizmom podľa prílohy IV.3 Aktu o pristúpení, sa po pristúpení neuplatňujú — Štátna pomoc   (Text s významom pre EHP)

text:
               7.10.2006

               SK

               Úradný vestník Európskej únie

               C 242/17

         Rozhodnutie Komisie, ktorým sa vyhlasuje, že opatrenia oznámené Českou republikou v súlade s prechodným mechanizmom podľa prílohy IV.3 Aktu o pristúpení, sa po pristúpení neuplatňujú — Štátna pomoc
   (2006/C 242/12)
   (Text s významom pre EHP)
   Dátum prijatia rozhodnutia:
   Členský štát: Česká republika
   Číslo pomoci: CZ 53/03
   Názov: Banka Haná, a.s.
   Účel: Pomoc bankovníckemu sektoru
   Ďalšie informácie: Rozhodnutie Komisie, ktorým sa vyhlasuje, že opatrenie v prospech Banky Haná, a.s., oznámené Českou republikou podľa dočasného mechanizmu na základe prílohy IV. 3 aktu o pristúpení, sa po vstupe do Európskej únie neuplatňuje
   Rozhodnutie v autentickom jazykovom znení, z ktorého boli odstránené všetky informácie, ktoré sú predmetom obchodného tajomstva, je uverejnené na stránke:
   http://ec.europa.eu/community_law/state_aids/
   Dátum prijatia rozhodnutia:
   Členský štát: Česká republika
   Číslo pomoci: CZ 54/03
   Názov: Foresbank, a.s.
   Účel: Pomoc bankovníckemu sektoru
   Ďalšie informácie: Rozhodnutie Komisie, ktorým sa vyhlasuje, že opatrenie v prospech Foresbank, a.s., oznámené Českou republikou podľa dočasného mechanizmu na základe prílohy IV. 3 aktu o pristúpení, sa po vstupe do Európskej únie neuplatňuje
   Rozhodnutie v autentickom jazykovom znení, z ktorého boli odstránené všetky informácie, ktoré sú predmetom obchodného tajomstva, je uverejnené na stránke:
   http://ec.europa.eu/community_law/state_aids/


title: 2012/576/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2010

text:
               17.10.2012

               SK

               Úradný vestník Európskej únie

               L 286/200

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2010
   (2012/576/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho inštitútu pre rodovú rovnosť za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskeho inštitútu pre rodovú rovnosť za rozpočtový rok 2010 spolu s odpoveďami inštitútu (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (3), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre práva žien a rodovú rovnosť (A7-0132/2012),

               1.

               udeľuje riaditeľovi Európskeho inštitútu pre rodovú rovnosť absolutórium za plnenie rozpočtu inštitútu za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho inštitútu pre rodovú rovnosť, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 366, 15.12.2011, s. 173.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 403, 30.12.2006, s. 9.

      (4)  Ú. v. ES L 357, 31.12.2002, s. 72.
    ---documentbreak---

               17.10.2012

               SK

               Úradný vestník Európskej únie

               L 286/201

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho inštitútu pre rodovú rovnosť za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho inštitútu pre rodovú rovnosť za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskeho inštitútu pre rodovú rovnosť za rozpočtový rok 2010 spolu s odpoveďami inštitútu (1),

               —

               so zreteľom na odporúčanie Rady z 21. februára 2012 (06083/2012 – C7-0051/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na nariadenie Európskeho parlamentu a Rady (ES) č. 1922/2006 z 20. decembra 2006, ktorým sa zriaďuje Európsky inštitút pre rodovú rovnosť (3), a najmä na jeho článok 14,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu a stanovisko Výboru pre práva žien a rodovú rovnosť (A7-0132/2012),

               A.

               keďže Európsky inštitút pre rodovú rovnosť (ďalej len „inštitút“) bol zriadený na základe nariadenia (ES) č. 1922/2006 a nezávislosť získal 15. júna 2010;

               B.

               keďže Dvor audítorov vyhlásil, že získal primeranú istotu o tom, že účtovná závierka inštitútu za rozpočtový rok 2010 je spoľahlivá a že príslušné operácie sú zákonné a správne;

               C.

               keďže celkový rozpočet inštitútu na rozpočtový rok 2010 bol 6 500 000 EUR; keďže rozpočet inštitútu je v plnej výške financovaný z príspevku Únie,

               1.

               víta prvú správu Dvora audítorov o overení ročnej účtovnej závierky inštitútu za rozpočtový rok 2010;

      Rozpočtové a finančné hospodárenie

               2.

               konštatuje, že inštitút získal administratívnu a finančnú nezávislosť 15. júna 2010;

               3.

               domnieva sa, že treba zvážiť zlúčenie inštitútu s Agentúrou Európskej únie pre základné práva s cieľom vyhnúť sa zdvojeniu a znížiť režijné náklady;

               4.

               na základe výročnej správy o činnosti inštitútu konštatuje, že od 1. januára 2010 do 15. júna 2010 bolo Generálne riaditeľstvo pre zamestnanosť, sociálne záležitosti a sociálne začlenenie (GR EMPL), materské GR inštitútu, v mene inštitútu zodpovedné za finančné hospodárenie, najmä pokiaľ ide o personál a administratívne výdavky a že v tomto období vykonalo platby v celkovej výške 846 876,91 EUR;

               5.

               na základe výročnej správy o činnosti konštatuje, že v rámci obmedzeného obdobia šiestich mesiacov medzi prijatím ročného pracovného programu na rok 2010 a získaním administratívnej a finančnej nezávislosti bola miera plnenia rozpočtu inštitútu 65 % v prípade viazaných rozpočtových prostriedkov a 26 % v prípade platobných rozpočtových prostriedkov; vyzýva inštitút, aby okamžite prijal opatrenia s cieľom zabezpečiť uspokojivú mieru plnenia rozpočtu v budúcnosti;

               6.

               na základe výročnej správy o činnosti inštitútu konštatuje, že pri revízii návrhu rozpočtu na rozpočtový rok 2010 správna rada poukázala na dva prípady rozpočtovej nerovnováhy v celkovej výške 415 000 EUR:

                           —

                           rozpočtová nerovnováha vo výške 195 000 EUR v rámci hlavy II, ktorá bola spojená s nedostatočným čerpaním prostriedkov vyčlenených na nájomné, keďže litovská vláda znášala náklady na prenájom priestorov inštitútu počas prvých dvoch rokov jeho činnosti,

                           —

                           rozpočtová nerovnováha vo výške 220 000 EUR v rámci hlavy III v dôsledku očakávaného nedostatočného čerpania prostriedkov vyčlenených na výdavky spojené s operáciami inštitútu;

                     konštatuje, že v októbri 2010 správna rada rozhodla o tom, že tieto zmrazené prostriedky sa inštitútu nepridelia; vyzýva inštitút, aby informoval orgán udeľujúci absolutórium o opatreniach prijatých v súvislosti s týmito zmrazenými prostriedkami;

      Účtovníctvo

               7.

               vyvodzuje, že v roku 2010 inštitút vymedzil zodpovednosť účastníkov finančných operácií pre zamestnancov a ustanovil finančné okruhy pre záväzky; okrem toho konštatuje, že inštitút do konca roka 2010 vymenoval všetkých účastníkov finančných operácií a vymedzil ich úlohy a povinnosti;

               8.

               na základe výročnej správy o činnosti inštitútu konštatuje, že riaditeľ inštitútu preniesol právomoc povoľujúceho úradníka na vedúceho administratívy, a to do výšky maximálne 500 000 EUR v rámci hláv I a II a s obmedzením na obdobie jedného roka v rámci hlavy III; berie tiež na vedomie, že bol vymenovaný zástupca účtovníka;

               9.

               na základe výročnej správy o činnosti konštatuje, že do konca roka 2010 boli zavedené a začali sa uplatňovať postupy v týchto administratívnych oblastiach: služobné cesty, vybavovanie sťažností, otázky a odpovede týkajúce sa verejného obstarávania, DPH, kvalitné účtovné normy, odsúhlasovanie položiek na bankových účtoch, realizácia platieb, záväzky a platby a že bola vypracovaná a začala sa uplatňovať politika v oblasti telekomunikácií a rámec pre registráciu dokumentov;

      Verejné obstarávanie

               10.

               konštatuje, že v roku 2010 bolo vykonaných 63 verejných obstarávaní a podpísali sa zmluvy o obstaraných službách; konštatuje, že celková suma vyplývajúca zo zmlúv bola 1 974 626 EUR;

               11.

               na základe výročnej správy o činnosti vyvodzuje, že v súvislosti s verejným obstarávaním sa vyskytli dve hlavné ťažkosti:

                           —

                           čas na implementáciu postupu verejného obstarávania bol extrémne obmedzený a ohrozil vypracovávanie plánovaných štúdií a plnenie príslušného rozpočtu,

                           —

                           nedostatok kvalifikovanej podpory poskytovanej oddeleniu pre operácie, v rámci ktorého nemala väčšina zamestnancov žiadne alebo len obmedzené znalosti o postupoch verejného obstarávania;

                     v dôsledku týchto komplikácií došlo k určitým oneskoreniam a viaceré postupy verejného obstarávania museli byť zrušené, čo malo za následok, že väčšina rozpočtových záväzkov musela byť prenesená do roku 2011; vyzýva preto inštitút, aby túto situáciu riešil a informoval orgán udeľujúci absolutórium o prijatých opatreniach;

               12.

               okrem toho konštatuje, že 85 % zadaných zákaziek v sume 1 628 122 EUR sa týkalo služieb na podporu operačných činností a že ostávajúca suma 292 504 EUR (15 %) sa použila na obstarávanie tovaru a služieb určených na podporu administratívnych činností;

      Ľudské zdroje

               13.

               na základe výročnej správy o činnosti inštitútu konštatuje, že prijal 23 dočasných a 6 zmluvných zamestnancov a naplnil svoj plán pracovných miest na 92,3 %;

               14.

               zdôrazňuje potrebu obsadiť všetky voľné pracovné miesta, ktoré sú potrebné pre účinné fungovanie inštitútu a plnenie jeho stanovených cieľov;

      Výkonnosť

               15.

               konštatuje, že podľa článku 20 nariadenia o zriadení inštitútu (ES) č. 1922/2006 mal inštitút zadať nezávislé externé hodnotenie svojich výsledkov do 18. januára 2010; na základe výročnej správy o činnosti konštatuje, že správna rada odložila hodnotenie ex post, keďže inštitút nebol 19. januára 2010 v prevádzke, ale rozhodla sa zadať hodnotenie ex ante v roku 2010 a hodnotenie v polovici trvania do roku 2013; žiada inštitút, aby bezodkladne oznámil orgánu udeľujúcemu absolutórium výsledky hodnotenia ex ante;

               16.

               berie na vedomie, že inštitút podporovaný GR EMPL začal v decembri 2010 so stanovovaním špecifikácií pre druhé ex ante hodnotenie inštitútu zamerané na osobitné ciele a operácie inštitútu;

               17.

               vyzýva inštitút, aby informoval orgán udeľujúci absolutórium o vykonávaní týchto hodnotení a o ich záveroch;

               18.

               pripomína Dvoru audítorov, že činnosť inštitútu je veľmi dôležitá pre presadzovanie rodovej rovnosti v Únii; preto konštatuje, že v budúcich správach by sa malo podrobne uviesť, či sú činnosti inštitútu obmedzované ťažkosťami v akejkoľvek fáze rozpočtového postupu;

               19.

               poukazuje na to, že v čase hospodárskej krízy a úsporných opatrení je veľmi dôležité, aby inštitút ponúkal najlepší pomer prínosov a nákladov bez toho, aby sa ohrozilo úspešné plnenie jeho dôležitého poslania;

      Sídlo

               20.

               na základe výročnej správy o činnosti inštitútu konštatuje, že 1. marca 2010 boli zamestnanci inštitútu premiestnení z dočasných priestorov v Bruseli do trvalého sídla inštitútu vo Vilniuse v Litve;

      Vnútorný audit

               21.

               prijal informáciu inštitútu o tom, že Útvar pre vnútorný audit vykoná svoj prvý audit v roku 2012;

               22.

               na základe výročnej správy o činnosti konštatuje, že v novembri 2010 navštívili inštitút zástupcovia úradu OLAF a poskytli zamestnancom prvé školenie týkajúce sa zásad auditu a noriem vnútornej kontroly; okrem toho berie na vedomie, že v roku 2010 bola vypracovaná dohoda o spolupráci medzi úradom OLAF a inštitútom a 26. januára 2011 bola schválená správnou radou inštitútu;

               23.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 10. mája 2012 (5) o výkonnosti, finančnom hospodárení a kontrole agentúr.

      (1)  Ú. v. EÚ C 366, 15.12.2011, s. 173.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 403, 30.12.2006, s. 9.

      (4)  Ú. v. ES L 357, 31.12.2002, s. 72.

      (5)  Prijaté texty, P7_TA(2012)0164 (pozri stranu 388 tohto úradného vestníka).


title: 2005/684/ES, Euratom: Rozhodnutie Európskeho parlamentu z 28. septembra 2005, ktorým sa prijíma štatút poslancov Európskeho parlamentu (2005/684/ES, Euratom)

text:
               7.10.2005

               SK

               Úradný vestník Európskej únie

               L 262/1

      ROZHODNUTIE EURÓPSKEHO PARLAMENTU

   z 28. septembra 2005,
   ktorým sa prijíma štatút poslancov Európskeho parlamentu
   (2005/684/ES, Euratom)
   EURÓPSKY PARLAMENT,
   so zreteľom na Zmluvu o založení Európskeho spoločenstva, a najmä na jej článok 190 ods. 5,
   so zreteľom na Zmluvu o založení Európskeho spoločenstva pre atómovú energiu, a najmä na jej článok 108 ods. 4,
   so zreteľom na stanovisko Komisie (1),
   so súhlasom Rady (2),
   keďže:

               (1)

               Európsky parlament pozostáva zo „zástupcov ľudu štátov, ktoré sú členmi Spoločenstva“. Títo zástupcovia sú podľa článku 190 ods. 1 Zmluvy o ES „zástupcovia ľudu štátov združených v Spoločenstve“. Tento pojem je použitý aj v článku 190 ods. 2 Zmluvy o ES (počet poslancov volených v jednotlivých členských štátoch) a v článku 190 ods. 3 Zmluvy o ES (poslanci sú volení na obdobie piatich rokov). Tieto ustanovenia, podľa ktorých sú poslanci zástupcami ľudu, vysvetľujú používanie pojmu „poslanec“ v štatúte.

               (2)

               Parlament má podľa prvého odseku článku 199 Zmluvy o ES právo upraviť svoje vlastné záležitosti vo svojom rokovacom poriadku pri zohľadnení tohto štatútu.

               (3)

               Článok 1 prijíma pojem „poslanec“ a tiež objasňuje, že štatút sa nezaoberá právami a povinnosťami poslancov, ale stanovuje pravidlá a všeobecné podmienky uplatniteľné na výkon ich mandátu.

               (4)

               Sloboda a nezávislosť poslancov, ktoré sú upravené v článku 2 a nie sú uvedené v žiadnom ustanovení primárneho práva, by mali byť upravené právnymi predpismi. Záväzky, ktoré poslanci vykonali s cieľom vzdať sa mandátu v danom čase, alebo „bianco“ vyhlásenia o ich úmysle vzdať sa mandátu v bližšie neurčenom čase, ktoré môžu politické strany použiť podľa uváženia, sa považujú za nezlučiteľné so slobodou a nezávislosťou poslanca, a preto by nemali byť právne záväzné.

               (5)

               Článok 3 ods. 1 nadväzuje na znenie článku 6 ods. 1 Aktu z 20. septembra 1976 o priamych a všeobecných voľbách poslancov Európskeho parlamentu.

               (6)

               Právo iniciatívy podľa článku 5 je kľúčovým právom každého poslanca Parlamentu. Rokovací poriadok Parlamentu nesmie toto právo urobiť ničotným.

               (7)

               Právo na nahliadanie do spisov, ustanovené v článku 6, ktoré je už upravené v rokovacom poriadku Európskeho parlamentu, je významným prvkom výkonu mandátu poslanca, a preto by malo byť ustanovené v štatúte.

               (8)

               Článok 7 zabezpečuje, aby napriek protichodným snahám ostala zachovaná jazyková rôznorodosť. Akákoľvek diskriminácia niektorého z úradných jazykov by mala byť vylúčená. Táto zásada by mala platiť aj po rozšírení Európskej únie.

               (9)

               Podľa ustanovení článkov 9 a 10 poslanci poberajú plat za výkon svojej funkcie. V máji 2000 predložila skupina odborníkov, ktorú zvolal Európsky parlament, v súvislosti s výškou platu štúdiu, podľa ktorej je plat vo výške 38,5 % platu sudcu Súdneho dvora Európskych spoločenstiev oprávnený.

               (10)

               Keďže plat, plat poslanca, ktorý je vyplácaný po zániku jeho mandátu, ako aj starobný, invalidný a pozostalostný dôchodok sa financujú zo všeobecného rozpočtu Európskej únie, mali by podliehať dani v prospech Spoločenstiev.

               (11)

               Vzhľadom na osobitnú situáciu poslancov, najmä neexistenciu povinnosti mať bydlisko v blízkosti miest práce Parlamentu, a ich osobitné vzťahy k štátu, v ktorom boli zvolení, by mali mať členské štáty možnosť uplatniť vlastné vnútroštátne daňové predpisy na plat, plat poslanca, ktorý je vyplácaný po zániku jeho mandátu, ako aj starobný, invalidný a pozostalostný dôchodok.

               (12)

               Článok 9 ods. 3 je potrebný, pretože strany často očakávajú, že časť plnení, ktoré sú uvedené v odsekoch 1 a 2, sa použije na ich účely. Tento spôsob financovania strán treba odsúdiť.

               (13)

               Účelom platu poslanca, ktorý je vyplácaný po zániku jeho mandátu, ktorý je predpokladaný v článkoch 9 ods. 2 a v článku 13, je najmä preklenutie obdobia medzi zánikom mandátu poslanca a začiatkom jeho pôsobenia na inej pozícii. Tento účel zaniká, ak bývalý poslanec začne vykonávať iný mandát alebo funkciu v orgáne verejnej moci.

               (14)

               Vzhľadom na vývoj v oblasti starobných dôchodkov v členských štátoch sa zdá byť vhodné, že bývalý poslanec má nárok na starobný dôchodok po dosiahnutí 63. roku života. Právna úprava v článku 14 platí bez toho, aby bola dotknutá právomoc členských štátov vziať do úvahy tento starobný dôchodok pri stanovení výšky starobných dôchodkov podľa vnútroštátnych právnych predpisov.

               (15)

               Ustanovenia, ktoré sa týkajú pozostalostných dôchodkov, sú v zásade v zhode s platnou právnou úpravou v Európskom spoločenstve. Nárok na vdovský a vdovecký dôchodok pre pozostalého/pozostalú manžela/manželku, ktorý(á) uzavrel(a) ďalšie manželstvo, vychádza z modernej myšlienky, že ide o osobnú dávku a jej účelom nie je iba „zabezpečenie“. Nárok naň nevylučuje ani skutočnosť, že je pozostalý(á) manžel/manželka „zabezpečený(á)“ vlastným príjmom alebo majetkom.

               (16)

               Článok 18 je potrebný, pretože v prípade nadobudnutia účinnosti štatútu prestanú členské štáty nahrádzať náklady, ktoré vzniknú poslancom v dôsledku choroby, a príspevky na zdravotné poistenie. Tieto plnenia sa často poslancom poskytujú aj po zániku ich mandátu.

               (17)

               Ustanovenia o náhrade výdavkov musia zohľadňovať zásady, ktoré stanovil Súdny dvor Európskych spoločenstiev v rozsudku vo veci Lord Bruce (3). Podľa týchto ustanovení môže Parlament vyplatiť náhrady vo vhodných prípadoch na základe paušálnej sumy, aby sa znížili náklady na administratívu, ktoré sú spojené so systémom posúdenia jednotlivých výdavkových položiek. Tento systém zodpovedá usporiadanej administratíve.

               (18)

               Predsedníctvo Parlamentu schválilo 28. mája 2003 súbor nových pravidiel týkajúcich sa uhrádzania výdavkov a príspevkov poslancom na základe skutočných výdavkov, ktoré majú nadobudnúť účinnosť spolu s týmto štatútom.

               (19)

               Členské štáty by mali zabezpečiť, aby právna úprava, podľa ktorej je postavenie poslanca Európskeho parlamentu pri výkone mandátu v svojom členskom štáte na rovnakej úrovni ako postavenie poslancov národných parlamentov, zostala zachovaná. Tento problém nie je možné vyriešiť s ohľadom na existenciu množstva rozdielnych právnych úprav v členských štátoch. Bez takejto právnej úpravy by bol výkon mandátu poslanca Európskeho parlamentu v členskom štáte, v ktorom bol zvolený, podstatne obmedzený alebo nemožný. Efektívny výkon mandátu je aj v záujme členských štátov.

               (20)

               Úprava v článku 25 ods. 1 je potrebná, pretože množstvo rozdielnych vnútroštátnych právnych úprav, ktorým dosiaľ podliehali poslanci, znemožňovalo riešenie všetkých problémov na európskej úrovni súvisiacich s prechodom zo starého na nový európsky systém. Možnosť výberu pre poslancov znemožní, aby boli práva poslancov obmedzené alebo aby boli znevýhodnení v dôsledku takéhoto prechodu. Úprava v článku 25 ods. 2 je dôsledkom rozhodnutia prijatého v súlade s článkom 25 ods. 1.

               (21)

               Hospodárskymi rozdielmi medzi členskými štátmi sa zaoberá článok 29, ktorý umožňuje členským štátom prijať prechodnú právnu úpravu odlišnú od ustanovení tohto štatútu. Rozdiely tiež odôvodňujú skutočnosť, že sa členským štátom udeľuje možnosť zachovania rovnakého postavenia poslancov Európskeho parlamentu a národných parlamentov,

         ROZHODOL TAKTO:
   HLAVA I
   PREDPISY A VŠEOBECNÉ PODMIENKY VÝKONU MANDÁTU POSLANCOV EURÓPSKEHO PARLAMENTU
   Článok 1
   Tento štatút ustanovuje predpisy a všeobecné podmienky výkonu mandátu poslancov Európskeho parlamentu.
   Článok 2
   1.   Poslanci sú slobodní a nezávislí.
   2.   Dohody o vzdaní sa mandátu poslanca v priebehu alebo na konci volebného obdobia sú neplatné.
   Článok 3
   1.   Poslanci hlasujú samostatne a osobne. Nie sú viazaní príkazmi a ich mandát nie je imperatívny.
   2.   Dohody o spôsobe výkonu mandátu sú neplatné.
   Článok 4
   Dokumenty a elektronické záznamy, ktoré poslanec prijal, vypracoval alebo odoslal, sa nepovažujú za dokumenty Parlamentu s výnimkou prípadu, keď boli predložené podľa rokovacieho poriadku.
   Článok 5
   1.   Každý poslanec má právo na podávanie návrhov na akty Spoločenstva v kontexte práva iniciatívy Európskeho parlamentu.
   2.   Parlament stanoví vo svojom rokovacom poriadku podmienky na výkon tohto práva.
   Článok 6
   1.   Poslanci sú oprávnení nahliadať do všetkých spisov Parlamentu.
   2.   Odsek 1 sa neuplatňuje na osobné spisy a účty.
   3.   Odsek 1 sa uplatňuje bez toho, aby boli dotknuté právne predpisy Európskej únie a dohody inštitúcií týkajúce sa prístupu k dokumentom.
   4.   Parlament stanoví podmienky na výkon tohto práva.
   Článok 7
   1.   Dokumenty Európskeho parlamentu sa prekladajú do všetkých úradných jazykov.
   2.   Ústne vystúpenia sa tlmočia simultánne do všetkých ďalších úradných jazykov.
   3.   Parlament stanoví podmienky na vykonávanie tohto článku.
   Článok 8
   1.   Poslanci sa môžu združovať do politických skupín.
   2.   Parlament stanoví podmienky na výkon tohto práva vo svojom rokovacom poriadku.
   Článok 9
   1.   Poslanci majú právo na primeraný plat, ktorý zabezpečí ich nezávislosť.
   2.   Po zániku mandátu majú poslanci nárok na plat, ktorý je vyplácaný po zániku mandátu, a na starobný dôchodok.
   3.   Dohody o použití platu, platu, ktorý je vyplácaný po zániku mandátu, a dôchodku na iné ako súkromné účely sú neplatné.
   4.   Pozostalí rodinní príslušníci poslancov alebo bývalých poslancov sú oprávnení poberať pozostalostný dôchodok.
   Článok 10
   Výška platu predstavuje 38,5 % základného platu sudcu Súdneho dvora Európskych spoločenstiev.
   Článok 11
   Plat, ktorý poslanec poberá za výkon svojho mandátu v inom parlamente, sa započíta do platu poslanca Európskeho parlamentu.
   Článok 12
   1.   Plat podľa článku 9 podlieha dani Spoločenstva za rovnakých podmienok ako tie, ktoré sú ustanovené na základe článku 13 Protokolu o výsadách a imunitách Spoločenstva pre úradníkov a iných zamestnancov Európskych spoločenstiev.
   2.   Zo základu dane nemožno odpočítať služobné a osobné výdavky ani rodinné prídavky alebo dávky sociálneho zabezpečenia podľa článku 3 ods. 2 až 4 nariadenia Rady (EHS, Euratom, ESUO) č. 260/68 z 29. februára 1968, ktorým sa určujú podmienky a postup uplatňovania dane v prospech Európskych spoločenstiev (4).
   3.   Bez toho, aby boli dotknuté ustanovenia odseku 1, sú členské štáty oprávnené zdaniť plat podľa vnútroštátnych daňových predpisov, ak nedôjde k dvojitému zdaneniu tohto platu.
   4.   Členské štáty sú oprávnené zohľadniť plat pri stanovení sadzby dane za iné príjmy.
   5.   Tento článok sa uplatňuje aj na plat, ktorý je vyplácaný po zániku mandátu, ako aj na dôchodky podľa článkov 13, 14, 15 a 17.
   6.   Plnenia podľa článkov 18, 19 a 20 a príspevky do fondov dôchodkového zabezpečenia podľa článku 27 nepodliehajú žiadnej dani.
   Článok 13
   1.   Po zániku mandátu majú poslanci nárok na plat, ktorý je vyplácaný po zániku mandátu, vo výške platu stanoveného podľa článku 10.
   2.   Tento nárok zodpovedá jednému mesačnému platu za každý rok výkonu mandátu, nie však menej ako 6 mesiacov a nie viac ako 24 mesiacov.
   3.   Nárok sa nevzťahuje na poslanca, ktorý začal vykonávať mandát v inom parlamente alebo začal vykonávať funkciu v orgáne verejnej moci.
   4.   V prípade úmrtia poslanca je plat, ktorý je vyplácaný po zániku mandátu, vyplatený naposledy v mesiaci, v ktorom bývalý poslanec zomrel.
   Článok 14
   1.   Bývalí poslanci majú nárok na starobný dôchodok po dovŕšení 63 rokov života.
   2.   Výška starobného dôchodku zodpovedá 3,5 % platu stanoveného podľa článku 10 za každý dovŕšený rok výkonu mandátu a jednej dvanástine tejto sumy za každý ďalší mesiac výkonu mandátu, spolu nie viac ako 70 % platu.
   3.   Nárok na starobný dôchodok majú poslanci bez ohľadu na to, či poberajú akýkoľvek iný starobný dôchodok.
   4.   Článok 11 sa použije obdobne.
   Článok 15
   1.   V prípade invalidity poslanca, ktorá nastane počas trvania poslaneckého mandátu, má poslanec nárok na invalidný dôchodok.
   2.   Článok 14 ods. 2 sa použije obdobne. Výška invalidného dôchodku však nesmie byť nižšia ako 35 % platu stanoveného podľa článku 10.
   3.   Tento nárok sa uplatňuje odo dňa, ked' sa poslanec vzdá mandátu.
   4.   Parlament stanoví podmienky na uplatňovanie tohto nároku.
   5.   Článok 11 sa použije obdobne.
   Článok 16
   V prípade, že bývalému poslancovi vznikne nárok na plat, ktorý je vyplácaný po zániku mandátu podľa článku 13, a zároveň nárok na poberanie starobného, resp. invalidného dôchodku podľa článku 14 alebo 15, uplatňuje sa úprava podľa rozhodnutia poslanca.
   Článok 17
   1.   V prípade úmrtia poslanca počas výkonu jeho mandátu alebo bývalého poslanca, ktorý v čase úmrtia poberal dôchodok podľa článku 14 alebo 15, sú jeho manžel/manželka a nezaopatrené deti oprávnení na poberanie pozostalostných dôchodkov.
   2.   Celková výška dôchodku nesmie byť vyššia ako starobný dôchodok, na ktorý by mal poslanec nárok po skončení volebného obdobia, alebo na ktorý mal alebo by mal bývalý poslanec nárok.
   3.   Vdove/vdovcovi bude vyplácaných 60 % sumy uvedenej v odseku 2, najmenej ale 30 % platu poslanca podľa článku 10. Tento nárok nie je dotknutý, ak vdova/vdovec uzavrie ďalšie manželstvo. Nárok zaniká, ak za daných okolností v konkrétnom prípade nie sú pochybnosti o tom, že manželstvo bolo uzavreté iba na účely zabezpečenia.
   4.   Nezaopatrenému dieťaťu bude vyplácaných 20 % zo sumy uvedenej v odseku 2.
   5.   Ak je to nevyhnutné, maximálna výška dôchodku sa rozdelí medzi vdovca/vdovu a deti v pomere percent stanovených v odsekoch 3 a 4.
   6.   Dôchodok sa vypláca od prvého dňa mesiaca nasledujúceho po mesiaci, v ktorom poslanec zomrel.
   7.   Nárok manžela/manželky na dôchodok zaniká po jeho/jej úmrtí na konci mesiaca, v ktorom zomrel/a.
   8.   Nárok dieťaťa zaniká na konci mesiaca, v ktorom dieťa dosiahlo vek 21 rokov. Nárok však trvá naďalej počas prípravy na povolanie, najneskôr však do konca mesiaca, v ktorom dieťa dosiahne vek 25 rokov. Nárok trvá naďalej aj v prípade, ak je dieťa neschopné zaopatriť sa z dôvodu choroby alebo postihnutia.
   9.   Partner/partnerka z registrovaných partnerstiev uznávaných v členských štátoch majú rovnaké postavenie ako manžel/manželka.
   10.   Parlament stanoví podmienky na uplatňovanie tohto nároku.
   Článok 18
   1.   Poslanci a bývalí poslanci, poberajúci dôchodky, majú nárok na náhradu dvoch tretín výdavkov vzniknutých v súvislosti s ochorením, tehotenstvom alebo narodením dieťaťa.
   2.   Parlament stanoví podmienky na uplatňovanie tohto nároku.
   Článok 19
   1.   Poslanci majú nárok na poistenie pokrývajúce riziká, ktoré sú spojené s výkonom ich mandátu.
   2.   Parlament stanoví podmienky na uplatňovanie tohto nároku. Poslanci znášajú jednu tretinu príslušného poistného.
   Článok 20
   1.   Poslanci majú nárok na náhradu výdavkov, ktoré im vzniknú v súvislosti s výkonom ich mandátu.
   2.   Pri cestách k rokovacím miestam a z týchto miest, ako aj pri iných služobných cestách uhrádza Parlament skutočne vynaložené výdavky.
   3.   Ostatné výdavky vzniknuté v súvislosti s výkonom mandátu sa môžu nahradiť paušálne.
   4.   Parlament stanoví podmienky na uplatňovanie tohto nároku.
   5.   Článok 9 ods. 3 sa použije obdobne.
   Článok 21
   1.   Poslanci majú nárok na osobných asistentov, ktorých si sami vyberú.
   2.   Parlament hradí výdavky skutočne vzniknuté v súvislosti s ich zamestnávaním.
   3.   Parlament stanoví podmienky na uplatňovanie tohto nároku.
   Článok 22
   1.   Poslanec má nárok na využívanie kancelárií a ich zariadenia, telekomunikačných zariadení a služobných vozidiel Parlamentu.
   2.   Parlament stanoví podmienky na uplatňovanie tohto nároku.
   Článok 23
   1.   Všetky platby sa uskutočňujú z rozpočtu Európskej únie.
   2.   Platby podľa článkov 10, 13, 14, 15, a 17 sa vyplácajú mesačne v eurách alebo – podľa voľby poslanca – v mene členského štátu, v ktorom má poslanec trvalý pobyt. Parlament stanoví podmienky, za ktorých sa platby uskutočňujú.
   Článok 24
   Rozhodnutia, ktoré sa týkajú vykonávania tohto štatútu, nadobudnú účinnosť po ich uverejnení v Úradnom vestníku Európskej únie.
   HLAVA II
   PRECHODNÉ USTANOVENIA
   Článok 25
   1.   Poslanci, ktorý boli poslancami pred nadobudnutím účinnosti tohto štatútu a boli znovuzvolení, si môžu v súvislosti s platom, platom, ktorý sa vypláca po zániku mandátu, a dôchodkami zvoliť platný vnútroštátny systém na celé obdobie trvania ich mandátu.
   2.   Tieto platby sa uskutočňujú z rozpočtu členského štátu.
   Článok 26
   1.   Poslanci, ktorí si podľa článku 25 ods. 1 zvolili platný vnútroštátny systém, písomne oznámia toto rozhodnutie predsedovi Európskeho parlamentu do tridsiatich dní odo dňa nadobudnutia účinnosti tohto štatútu.
   2.   Takéto rozhodnutie je konečné a neodvolateľné.
   3.   Ak poslanec neurobí oznámenie v stanovenom termíne, použije sa úprava v tomto štatúte.
   Článok 27
   1.   Dobrovoľný dôchodkový fond, vytvorený Európskym parlamentom, bude zachovaný aj po nadobudnutí účinnosti štatútu pre poslancov alebo bývalých poslancov, ktorí už v tomto fonde nadobudli práva alebo budúce nároky.
   2.   Nadobudnuté práva alebo budúce nároky zostávajú zachované v plnom rozsahu. Parlament môže stanoviť predpoklady a podmienky nadobudnutia nových práv alebo budúcich nárokov.
   3.   Poslanci, ktorí poberajú plat podľa článku 10, nemôžu už v rámci dobrovoľného fondu dôchodkového zabezpečenia nadobudnúť žiadne nové práva alebo budúce nároky.
   4.   Fond nemôžu využívať poslanci prvýkrát zvolení do Parlamentu po nadobudnutí účinnosti tohto štatútu.
   5.   Článok 9 ods. 3 a článok 14 ods. 3 sa použijú obdobne.
   Článok 28
   1.   Nárok na dôchodok, ktorý získal poslanec podľa vnútroštátnej právnej úpravy ku dňu začiatku uplatňovania tohto štatútu, zostáva zachovaný v plnej výške.
   2.   Pokiaľ dĺžka obdobia výkonu mandátu v Európskom parlamente alebo v národnom parlamente podľa vnútroštátnej právnej úpravy nestačí na to, aby z nej vyplýval nárok na dôchodok, zohľadňujú sa tieto obdobia pri výpočte dôchodku podľa tohto štatútu. Parlament môže s príslušnými orgánmi členských štátov uzavrieť dohody o prevode budúcich nárokov.
   Článok 29
   1.   Každý členský štát môže pre poslancov, ktorí sú v tomto štáte zvolení, prijať na prechodné obdobie, ktoré nesmie presiahnuť trvanie dvoch volebných období Európskeho parlamentu, v súvislosti s platom, platom, ktorý sa vypláca po zániku mandátu, a dôchodkami právnu úpravu odlišnú od ustanovení tohto štatútu.
   2.   Postavenie poslancov je podľa takejto právnej úpravy minimálne také ako postavenie poslancov národného parlamentu štátu, v ktorom boli zvolení.
   3.   Všetky platby sa uskutočňujú z rozpočtu príslušného členského štátu.
   4.   Nároky poslancov podľa článkov 18 až 22 tohto štatútu nie sú takouto úpravou dotknuté.
   HLAVA III
   ZÁVEREČNÉ USTANOVENIE
   Článok 30
   Tento štatút nadobúda účinnosť prvým dňom volebného obdobia Európskeho parlamentu, ktoré sa začne v roku 2009.

      V Štrasburgu 28. septembra 2005

            Za Európsky parlament

            Predseda

            J. BORRELL FONTELLES

      (1)  Stanovisko Komisie z 3. júna 2003 potvrdené podpredsedníčkou Wallströmovou počas schôdze Európskeho parlamentu 22. júna 2005.

      (2)  List Rady z 19. júla 2005.

      (3)  Rozsudok Súdneho dvora z 15. septembra 1981, Lord Bruce of Donington verzus Eric Gordon Aspden, 208/80, Zb 1981, s. 2205.

      (4)  Ú. v. ES L 56, 4.3.1968, s. 8. Nariadenie naposledy zmenené a doplnené nariadením (ES, Euratom) č. 723/2004 (Ú. v. EÚ L 124, 27.4.2004, s. 1).


title: Rozhodnutie Komisie (EÚ) 2015/2056 z 13. novembra 2015, ktorým sa menia rozhodnutia 2009/300/ES, 2009/563/ES, 2009/894/ES, 2011/330/EÚ a 2011/337/EÚ s cieľom predĺžiť platnosť ekologických kritérií na udeľovanie environmentálnej značky EÚ určitým produktom [oznámené pod číslom C(2015) 7781] (Text s významom pre EHP)

text:
               17.11.2015

               SK

               Úradný vestník Európskej únie

               L 300/41

         ROZHODNUTIE KOMISIE (EÚ) 2015/2056
   z 13. novembra 2015,
   ktorým sa menia rozhodnutia 2009/300/ES, 2009/563/ES, 2009/894/ES, 2011/330/EÚ a 2011/337/EÚ s cieľom predĺžiť platnosť ekologických kritérií na udeľovanie environmentálnej značky EÚ určitým produktom

         [oznámené pod číslom C(2015) 7781]

   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 8 ods. 3 písm. c),
   po porade s Výborom Európskej únie pre environmentálne označovanie,
   keďže:

               (1)

               Rozhodnutie Komisie 2009/300/ES (2) stráca účinnosť 31. decembra 2015.

               (2)

               Rozhodnutie Komisie 2009/563/ES (3) stráca účinnosť 31. decembra 2015.

               (3)

               Rozhodnutie Komisie 2009/894/ES (4) stráca účinnosť 31. decembra 2015.

               (4)

               Rozhodnutie Komisie 2011/330/EÚ (5) stráca účinnosť 31. decembra 2015.

               (5)

               Rozhodnutie Komisie 2011/337/EÚ (6) stráca účinnosť 31. decembra 2015.

               (6)

               Bolo vykonané hodnotenie s cieľom potvrdiť relevantnosť a vhodnosť aktuálnych ekologických kritérií, ako aj súvisiacich požiadaviek na posudzovanie a overovanie stanovených v rozhodnutiach 2009/300/ES, 2009/563/ES, 2009/894/ES, 2011/330/EÚ a 2011/337/EÚ. Keďže aktuálne ekologické kritériá a súvisiace požiadavky na posudzovanie a overovanie stanovené v uvedených rozhodnutiach sú ešte predmetom revízie, je vhodné predĺžiť obdobia platnosti uvedených ekologických kritérií a uvedených súvisiacich požiadaviek na posudzovanie a overovanie do 31. decembra 2016.

               (7)

               Rozhodnutia 2009/300/ES, 2009/563/ES, 2009/894/ES, 2011/330/EÚ a 2011/337/EÚ by sa preto mali zodpovedajúcim spôsobom zmeniť.

               (8)

               Opatrenia stanovené v tomto rozhodnutí sú v súlade so stanoviskom výboru zriadeného podľa článku 16 nariadenia (ES) č. 66/2010,

         PRIJALA TOTO ROZHODNUTIE:
   Článok 1
   Článok 3 rozhodnutia 2009/300/ES sa nahrádza takto:

      „Článok 3
      Ekologické kritériá pre skupinu výrobkov ‚televízory‘, ako aj súvisiace požiadavky na hodnotenie a overovanie sú platné do 31. decembra 2016.“

   Článok 2
   Článok 3 rozhodnutia 2009/563/ES sa nahrádza takto:

      „Článok 3
      Ekologické kritériá pre skupinu výrobkov ‚obuv‘, ako aj súvisiace požiadavky na posudzovanie a overovanie platia do 31. decembra 2016.“

   Článok 3
   Článok 3 rozhodnutia 2009/894/ES sa nahrádza takto:

      „Článok 3
      Ekologické kritériá pre skupinu výrobkov ‚drevený nábytok‘, ako aj súvisiace požiadavky na posudzovanie a overovanie sú platné do 31. decembra 2016.“

   Článok 4
   Článok 3 rozhodnutia 2011/330/EÚ sa nahrádza takto:

      „Článok 3
      Ekologické kritériá pre skupinu produktov ‚notebooky‘, ako aj súvisiace požiadavky na posudzovanie a overovanie sú platné do 31. decembra 2016.“

   Článok 5
   Článok 4 rozhodnutia 2011/337/EÚ sa nahrádza takto:

      „Článok 4
      Ekologické kritériá pre skupinu produktov ‚osobné počítače‘, ako aj súvisiace požiadavky na posudzovanie a overovanie sú platné do 31. decembra 2016.“

   Článok 6
   Toto rozhodnutie je určené členským štátom.

      V Bruseli 13. novembra 2015

            Za Komisiu

         Karmenu VELLA

            člen Komisie

      (1)  Ú. v. EÚ L 27, 30.1.2010, s. 1.

      (2)  Rozhodnutie Komisie 2009/300/ES z 12. marca 2009, ktorým sa ustanovujú revidované ekologické kritériá pri udeľovaní európskej environmentálnej značky Spoločenstva televízorom (Ú. v. EÚ L 82, 28.3.2009, s. 3).

      (3)  Rozhodnutie Komisie 2009/563/ES z 9. júla 2009, ktorým sa ustanovujú ekologické kritériá na udeľovanie environmentálnej značky Spoločenstva obuvi (Ú. v. EÚ L 196, 28.7.2009, s. 27).

      (4)  Rozhodnutie Komisie 2009/894/ES z 30. novembra 2009, ktorým sa ustanovujú ekologické kritériá na udeľovanie environmentálnej značky Spoločenstva drevenému nábytku (Ú. v. EÚ L 320, 5.12.2009, s. 23).

      (5)  Rozhodnutie Komisie 2011/330/EÚ zo 6. júna 2011, ktorým sa ustanovujú ekologické kritériá na udeľovanie environmentálnej značky EÚ pre notebooky (Ú. v. EÚ L 148, 7.6.2011, s. 5).

      (6)  Rozhodnutie Komisie 2011/337/EÚ z 9. júna 2011, ktorým sa ustanovujú ekologické kritériá na udeľovanie environmentálnej značky EÚ pre osobné počítače (Ú. v. EÚ L 151, 10.6.2011, s. 5).


title: Rozhodnutie Rady 2011/270/SZBP z  5. mája 2011 , ktorým sa vymenúva osobitný zástupca Európskej únie v Kosove

text:
               7.5.2011

               SK

               Úradný vestník Európskej únie

               L 119/12

         ROZHODNUTIE RADY 2011/270/SZBP
   z 5. mája 2011,
   ktorým sa vymenúva osobitný zástupca Európskej únie v Kosove (1)

   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Bezpečnostná rada Organizácie Spojených národov prijala 10. júna 1999 rezolúciu 1244.

               (2)

               Rada 15. septembra 2006 prijala jednotnú akciu 2006/623/SZBP (2) o zriadení tímu, ktorý by prispel k prípravám na zriadenie možnej medzinárodnej civilnej misie v Kosove vrátane zložky osobitného zástupcu Európskej únie (prípravný tím ICM/OZEÚ).

               (3)

               Európska rada na zasadnutí 13. a 14. decembra 2007 zdôraznila, že Únia je pripravená zohrávať vedúcu úlohu pri posilňovaní stability v regióne a pri realizácii riešenia vymedzujúceho budúci štatút Kosova. Uviedla, že Únia je pripravená pomáhať Kosovu na ceste k udržateľnej stabilite, a to aj misiou európskej bezpečnostnej a obrannej politiky (EBOP) a príspevkom k medzinárodnému civilnému úradu ako súčasti medzinárodnej prítomnosti.

               (4)

               Rada 4. februára 2008 prijala jednotnú akciu 2008/123/SZBP (3), ktorou za osobitného zástupcu Európskej únie (OZEÚ) v Kosove vymenovala pána Pietra FEITHA; jeho mandát skončil 30. apríla 2011.

               (5)

               Na obdobie od 1. mája 2011 od 31. júla 2011 by sa za OZEÚ v Kosove mal vymenovať pán Fernando GENTILINI.

               (6)

               Proces stabilizácie a pridruženia je strategickým rámcom pre politiku Únie vo vzťahu k západnému Balkánu a jeho nástroje sa vzťahujú na Kosovo vrátane európskeho partnerstva, politického a technického dialógu, ktorý je súčasťou dialógu v rámci procesu stabilizácie a pridruženia, a vrátane súvisiacich programov pomoci Únie.

               (7)

               Mandát OZEÚ sa bude vykonávať v koordinácii s Komisiou s cieľom zabezpečiť súlad s inými príslušnými činnosťami patriacimi do právomoci Únie.

               (8)

               OZEÚ bude svoj mandát vykonávať v situácii, ktorá sa môže zhoršiť a mohla by poškodiť dosahovanie cieľov vonkajšej činnosti Únie uvedených v článku 21 zmluvy,

         PRIJALA TOTO ROZHODNUTIE:
   Článok 1
   Osobitný zástupca Európskej únie
   Pán Fernando GENTILINI sa týmto vymenúva za osobitného zástupcu Európskej únie (ďalej len „OZEÚ“) v Kosove na obdobie od 1. mája 2011 do 31. júla 2011. Mandát OZEÚ sa môže ukončiť skôr, ak o tom rozhodne Rada na návrh vysokého predstaviteľa Únie pre zahraničné veci a bezpečnostnú politiku (VP).
   Článok 2
   Ciele politiky
   Mandát OZEÚ vychádza z cieľov politiky Únie v Kosove. Patrí medzi ne zohrávanie vedúcej úlohy pri posilňovaní stability v regióne a pri realizácii riešenia vymedzujúceho budúci štatút Kosova s cieľom vytvoriť stabilné, životaschopné, pokojné, demokratické a mnohonárodnostné Kosovo, ktoré bude prispievať k spolupráci a stabilite v regióne na základe dobrých susedských vzťahov; Kosovo, ktoré dodržiava zásady právneho štátu, chráni menšiny a kultúrne a náboženské dedičstvo.
   Článok 3
   Mandát
   Na dosiahnutie uvedených cieľov politiky sa OZEÚ udeľuje mandát:

               a)

               ponúkať poradenstvo a podporu Únie v politickom procese;

               b)

               podporovať celkovú politickú koordináciu Únie v Kosove;

               c)

               na miestnej úrovni politicky usmerňovať vedúceho misie Európskej únie na podporu právneho štátu v Kosove (EULEX KOSOVO) vrátane politických aspektov otázok týkajúcich sa výkonných funkcií;

               d)

               zabezpečovať súlad a súdržnosť činností Únie voči verejnosti. Hovorca OZEÚ je hlavnou kontaktnou osobou Únie pre kosovské médiá v otázkach spoločnej zahraničnej a bezpečnostnej politiky/spoločnej bezpečnostnej a obrannej politiky (SZBP/SBOP). Všetky činnosti v oblasti tlače a informovania verejnosti sa realizujú v úzkej a nepretržitej koordinácii s hovorcom VP/tlačovým oddelením sekretariátu Rady;

               e)

               prispievať k rozvoju a upevňovaniu dodržiavania ľudských práv a základných slobôd v Kosove, aj vzhľadom na ženy a deti, v súlade s politikou Únie v oblasti ľudských práv a s usmerneniami Únie pre oblasť ľudských práv.

         Článok 4
   Vykonávanie mandátu
   1.   OZEÚ zodpovedá za vykonávanie mandátu, pričom podlieha právomoci VP.
   2.   Politický a bezpečnostný výbor (PBV) je s OZEÚ v úzkom spojení a je jeho hlavným styčným bodom s Radou. PBV strategicky a politicky usmerňuje činnosť OZEÚ v rámci jeho mandátu bez toho, aby boli dotknuté právomoci VP.
   3.   OZEÚ vykonáva svoje úlohy v úzkej spolupráci s Európskou službou pre vonkajšiu činnosť (ESVČ).
   Článok 5
   Financovanie
   1.   Referenčná suma určená na úhradu výdavkov spojených s mandátom OZEÚ v období od 1. mája 2011 do 31. júla 2011 je 690 000 EUR.
   2.   Hospodári sa s nimi v súlade s postupmi a pravidlami, ktoré sa vzťahujú na všeobecný rozpočet Únie. O zákazky sa môžu uchádzať štátni príslušníci krajín západného Balkánu.
   3.   Hospodárenie s výdavkami je predmetom zmluvy medzi OZEÚ a Komisiou. OZEÚ zodpovedá Komisii za všetky výdavky.
   Článok 6
   Vytvorenie a zloženie tímu
   1.   Na pomoc OZEÚ pri vykonávaní jeho mandátu a na prispievanie k súdržnosti, viditeľnosti a účinnosti celkovej činnosti Únie v Kosove sa prideľuje osobitný personál. OZEÚ v rámci svojho mandátu a zodpovedajúcich dostupných finančných prostriedkov zodpovedá za vytvorenie svojho tímu. Tím má odborné znalosti o osobitných politických otázkach vyplývajúcich z mandátu. OZEÚ o zložení svojho tímu bezodkladne informuje Radu a Komisiu.
   2.   Členské štáty, inštitúcie Únie a ESVČ môžu navrhnúť vyslanie personálu na prácu pre OZEÚ. Plat členov vyslaného personálu hradí dotknutý členský štát, inštitúcia Únie alebo ESVČ. K OZEÚ sa tiež môžu prideliť experti, ktorých do inštitúcií Únie alebo ESVČ vyslali členské štáty. Členovia medzinárodného zmluvného personálu musia byť štátnymi príslušníkmi niektorého členského štátu.
   3.   Všetok vyslaný personál naďalej administratívne podlieha vysielajúcemu členskému štátu, inštitúcii Únie alebo ESVČ, vykonáva svoje povinnosti a koná v záujme mandátu OZEÚ.
   Článok 7
   Výsady a imunity OZEÚ a jeho personálu
   Výsady, imunity a ďalšie záruky, ktoré sú potrebné na uskutočnenie a plynulý priebeh misie OZEÚ a členov jeho personálu, sa podľa potreby dohodnú s hostiteľskou stranou/stranami. Členské štáty a Komisia poskytnú na tento účel všetku potrebnú pomoc.
   Článok 8
   Bezpečnosť utajovaných skutočností
   1.   OZEÚ a členovia jeho tímu dodržiavajú bezpečnostné zásady a minimálne normy stanovené v rozhodnutí Rady 2001/264/ES z 19. marca 2001 prijímajúcom bezpečnostné nariadenia Rady (4), najmä pri manipulácii s utajovanými skutočnosťami EÚ.
   2.   VP je oprávnený sprístupniť NATO/KFOR utajované skutočnosti a dokumenty EÚ do stupňa utajenia „CONFIDENTIEL UE“, ktoré sa vypracovali na účely akcie, v súlade s bezpečnostnými nariadeniami Rady.
   3.   VP je taktiež v súlade s prevádzkovými potrebami OZEÚ oprávnený poskytnúť Organizácii Spojených národov (OSN) a Organizácii pre bezpečnosť a spoluprácu v Európe (OBSE) utajované skutočnosti a dokumenty EÚ do stupňa utajenia „RESTREINT UE“, ktoré sa vypracovali na účely akcie, v súlade s bezpečnostnými nariadeniami Rady. Na tento účel sa vypracujú miestne dojednania.
   4.   VP je splnomocnený poskytnúť tretím stranám pridruženým k tomuto rozhodnutiu neutajované dokumenty EÚ o rokovaniach Rady týkajúcich sa danej akcie, na ktoré sa vzťahuje služobné tajomstvo podľa článku 6 ods. 1 rokovacieho poriadku Rady (5).
   Článok 9
   Prístup k informáciám a logistická podpora
   1.   Členské štáty, Komisia a Generálny sekretariát Rady zabezpečia, aby mal OZEÚ prístup ku všetkým relevantným informáciám.
   2.   Delegácia Únie v regióne a/alebo členské štáty podľa potreby poskytujú logistickú podporu.
   Článok 10
   Bezpečnosť
   V súlade s politikou Únie v oblasti bezpečnosti personálu nasadzovaného mimo Únie v operáciách podľa hlavy V zmluvy OZEÚ prijme v súlade so svojim mandátom a s ohľadom na bezpečnostnú situáciu v zemepisnej oblasti, za ktorú zodpovedá, všetky reálne uskutočniteľné opatrenia na zaistenie bezpečnosti všetkých členov personálu, ktorí sú pod jeho priamym vedením, predovšetkým tak, že:

               a)

               vypracuje bezpečnostný plán konkrétnej misie, ktorý obsahuje fyzické, organizačné a procedurálne bezpečnostné opatrenia pre danú misiu, upravuje riadenie bezpečného presunu personálu do oblasti misie a v rámci nej, ako aj riadenie bezpečnostných incidentov, pričom súčasťou tohto plánu je pohotovostný a evakuačný plán misie;

               b)

               zabezpečuje, aby bol všetok personál nasadzovaný mimo Únie poistený pre prípad zvýšeného rizika, ako si to vyžaduje situácia v oblasti misie;

               c)

               zabezpečuje, aby sa všetci členovia jeho tímu, ktorí sa majú nasadiť mimo Únie, vrátane miestneho zmluvného personálu pred presunom do oblasti misie alebo bezprostredne po ňom zúčastnili na primeranom bezpečnostnom výcviku podľa stupňa rizikovosti, ktorý sa oblasti misie pridelil;

               d)

               zabezpečuje vykonávanie všetkých dohodnutých odporúčaní vypracovaných na základe pravidelného posúdenia bezpečnosti a predkladá VP, Rade a Komisii písomné správy o ich vykonávaní, ako aj o iných bezpečnostných otázkach v rámci správy v polovici trvania misie a správy o vykonávaní mandátu.

         Článok 11
   Podávanie správ
   OZEÚ pravidelne podáva VP a PBV ústne a písomné správy. V prípade potreby podáva správy aj pracovným skupinám Rady. Pravidelné písomné správy sa rozosielajú prostredníctvom siete COREU. OZEÚ môže na odporúčanie VP alebo PBV podávať správy Rade pre zahraničné veci.
   Článok 12
   Koordinácia
   1.   OZEÚ podporuje celkovú politickú koordináciu v rámci Únie. V záujme dosiahnutia cieľov politiky Únie pomáha zabezpečovať, aby všetky nástroje Únie v teréne pôsobili súdržne. Činnosť OZEÚ sa koordinuje s činnosťou Komisie a prípadne aj ďalších OZEÚ, ktorí pôsobia v regióne. OZEÚ pravidelne informuje misie členských štátov a delegácie Únie.
   2.   V teréne sa udržiavajú úzke vzťahy s vedúcimi delegácií Únie v regióne a vedúcimi misií členských štátov. Títo vedúci vyvíjajú maximálne úsilie na pomoc OZEÚ pri vykonávaní jeho mandátu. OZEÚ na miestnej úrovni politicky usmerňuje vedúceho misie EULEX KOSOVO, a to aj v politických aspektoch otázok týkajúcich sa výkonných funkcií. OZEÚ a veliteľ civilných operácií sa podľa potreby vzájomne radia.
   3.   OZEÚ je tiež v spojení s príslušnými miestnymi orgánmi a inými medzinárodnými a regionálnymi aktérmi v oblasti.
   4.   OZEÚ spolu s ostatnými aktérmi Únie prítomnými v oblasti zabezpečuje šírenie a výmenu informácií medzi aktérmi Únie v oblasti s cieľom dosiahnuť vysoký stupeň spoločnej informovanosti o situácii a jej spoločného hodnotenia.
   Článok 13
   Preskúmanie
   Vykonávanie tohto rozhodnutia a jeho súlad s inými iniciatívami Únie v regióne sa pravidelne skúma. OZEÚ predloží VP, Rade a Komisii na konci svojho mandátu súhrnnú správu o vykonávaní mandátu.
   Článok 14
   Nadobudnutie účinnosti
   Toto rozhodnutie nadobúda účinnosť dňom jeho prijatia.
   Uplatňuje sa od 1. mája 2011.

      V Bruseli 5. mája 2011

            Za Radu

            predseda

         MARTONYI J.

      (1)  Podľa rezolúcie Bezpečnostnej rady Organizácie Spojených národov 1244 (1999).

      (2)  Ú. v. EÚ L 253, 16.9.2006, s. 29.

      (3)  Ú. v. EÚ L 42, 16.2.2008, s. 88.

      (4)  Ú. v. ES L 101, 11.4.2001, s. 1.

      (5)  Rozhodnutie Rady 2009/937/EÚ z 1. decembra 2009, ktorým sa prijíma rokovací poriadok Rady (Ú. v. EÚ L 325, 11.12.2009, s. 35).


title: 2012/614/EÚ: Rozhodnutie Európskeho parlamentu z  10. mája 2012 o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2010

text:
               17.10.2012

               SK

               Úradný vestník Európskej únie

               L 286/342

         ROZHODNUTIE EURÓPSKEHO PARLAMENTU
   z 10. mája 2012
   o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2010
   (2012/614/EÚ)
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho spoločného podniku pre ITER a rozvoj energie jadrovej syntézy za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskeho spoločného podniku pre ITER a rozvoj energie jadrovej syntézy za rozpočtový rok 2010 spolu s odpoveďami spoločného podniku (1),

               —

               so zreteľom na závery spoločnej delegácie výborov Európskeho parlamentu pre rozpočet a pre kontrolu rozpočtu na mieste projektu ITER v Cadarache zo 16. až 18. mája 2011,

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (3), a najmä na jeho článok 5,

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0113/2012),

               1.

               udeľuje riaditeľovi Európskeho spoločného podniku pre ITER a rozvoj energie jadrovej syntézy absolutórium za plnenie rozpočtu spoločného podniku za rozpočtový rok 2010;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskeho spoločného podniku pre ITER a rozvoj energie jadrovej syntézy, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Martin SCHULZ

            Generálny tajomník

         Klaus WELLE

      (1)  Ú. v. EÚ C 368, 16.12.2011, s. 24.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 90, 30.3.2007, s. 58.

      (4)  Ú. v. ES L 357, 31.12.2002, s. 72.
    ---documentbreak---

               17.10.2012

               SK

               Úradný vestník Európskej únie

               L 286/343

         UZNESENIE EURÓPSKEHO PARLAMENTU
   z 10. mája 2012
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskeho spoločného podniku pre ITER a rozvoj energie jadrovej syntézy za rozpočtový rok 2010
   EURÓPSKY PARLAMENT,

               —

               so zreteľom na konečnú ročnú účtovnú závierku Európskeho spoločného podniku pre ITER a rozvoj energie jadrovej syntézy za rozpočtový rok 2010,

               —

               so zreteľom na správu Dvora audítorov o overení ročnej účtovnej závierky Európskeho spoločného podniku pre ITER a rozvoj energie jadrovej syntézy za rozpočtový rok 2010 spolu s odpoveďami spoločného podniku (1),

               —

               so zreteľom na závery spoločnej delegácie výborov Európskeho parlamentu pre rozpočet a pre kontrolu rozpočtu na mieste projektu ITER v Cadarache zo 16. až 18. mája 2011,

               —

               so zreteľom na odporúčanie Rady z 21. februára 2012 (06086/2012 – C7-0050/2012),

               —

               so zreteľom na článok 319 Zmluvy o fungovaní Európskej únie,

               —

               so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,

               —

               so zreteľom na rozhodnutie Rady 2007/198/Euratom z 27. marca 2007, ktorým sa zriaďuje Európsky spoločný podnik pre ITER a rozvoj energie jadrovej syntézy a ktorým sa mu udeľujú výhody (3), a najmä na jeho článok 5,

               —

               so zreteľom na rozpočtové pravidlá Európskeho spoločného podniku pre ITER a rozvoj energie jadrovej syntézy prijaté rozhodnutím jeho správnej rady z 22. októbra 2007 (ďalej „rozpočtové pravidlá spoločného podniku ITER“),

               —

               so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia Rady (ES, Euratom) č. 1605/2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (4), a najmä na jeho článok 94,

               —

               so zreteľom na článok 77 rokovacieho poriadku a prílohu VI k nemu,

               —

               so zreteľom na správu Výboru pre kontrolu rozpočtu (A7-0113/2012),

               A.

               keďže Európsky spoločný podnik pre ITER a rozvoj energie jadrovej syntézy (ďalej len „spoločný podnik“) bol zriadený v marci 2007 na obdobie 35 rokov;

               B.

               keďže Dvor audítorov vyhlásil, že získal primeranú istotu o tom, že ročná účtovná závierka za rozpočtový rok 2010 je spoľahlivá a že príslušné operácie sú zákonné a správne;

               C.

               keďže rozpočtové pravidlá spoločného podniku ITER sú založené na rámcovom nariadení o rozpočtových pravidlách, ktoré bolo nedávno upravené na účely zosúladenia so zmenami vo všeobecnom nariadení o rozpočtových pravidlách;

               D.

               keďže 9. októbra 2008 Dvor audítorov vydal svoje stanovisko č. 4/2008 k rozpočtovým pravidlám spoločného podniku ITER;

               E.

               keďže spoločný podnik začal samostatne fungovať 18. marca 2008;

               F.

               keďže v čase zriadenia spoločného podniku sa orientačná celková výška zdrojov potrebných na obdobie rokov 2007 až 2014 odhadovala na 9 653 000 000 EUR;

               G.

               keďže konečný rozpočet spoločného podniku na rozpočtový rok 2010 zahŕňal viazané rozpočtové prostriedky vo výške 444 100 000 EUR a platobné rozpočtové prostriedky vo výške 241 700 000 EUR;

      Rozpočtové a finančné hospodárenie

               1.

               konštatuje, že v januári 2010 správna rada prijala rezignáciu prvého riaditeľa spoločného podniku;

               2.

               so znepokojením konštatuje, že Dvor audítorov upozorňuje na požiadavku výrazne zvýšiť zdroje na projekt ITER v porovnaní s orientačnou celkovou výškou zdrojov potrebných na obdobie rokov 2007 až 2014;

               3.

               konštatuje, že rozpočet spoločného podniku na rozpočtový rok 2010 bol pôvodne schválený v celkovej sume 447 440 000 EUR vo viazaných rozpočtových prostriedkoch a 254 900 000 EUR v platobných rozpočtových prostriedkoch; z konečnej účtovnej závierky spoločného podniku vyvodzuje, že jeho rozpočet na rok 2010 bol zmenený dvakrát; berie na vedomie najmä skutočnosť, že dva opravné rozpočty mali štvoraký účel:

                           —

                           znížiť administratívny príspevok Euratomu o 3 300 000 EUR s cieľom dosiahnuť plný súlad medzi pôvodným rozpočtom spoločného podniku a všeobecným rozpočtom Európskej únie na rok 2010,

                           —

                           aktualizovať príspevok hostiteľského štátu projektu ITER: v súvislosti s platbou príspevku Francúzska na rok 2010 bolo vydané oznámenie o dlhu na plnú sumu stanovenú v rozpočte, t. j. 13 600 000 EUR, na základe predpovede skutočných platieb bolo v roku 2010 prijatých 8 000 000 EUR,

                           —

                           aktualizovať členské príspevky: spoločný podnik prijal doplnok členských príspevkov na rok 2009, ale Taliansko a Maďarsko nezaplatili svoj príspevok týkajúci sa rozpočtu na rok 2010 napriek niekoľkým upomienkam,

                           —

                           zaznamenať iné dodatočné príjmy pozostávajúce z bankových úrokov z príspevku Francúzska (104 506,54 EUR), úrokov z bežného účtu (34 629,49 EUR) a sumy vrátenej Prekladateľským strediskom pre orgány Európskej únie (1 389,00 EUR);

               4.

               z poznámok spoločného podniku berie na vedomie skutočnosť, že svoj rozpočet na rok 2010 plnil vo viazaných rozpočtových prostriedkoch na 99,9 %; je však znepokojený oneskoreniami v realizácii činností, v dôsledku čoho bola miera čerpania platobných rozpočtových prostriedkov len 63,4 %;

               5.

               so znepokojením berie na vedomie skutočnosť, že prenosy z roku 2009 boli vo výške 106 800 000 EUR vo viazaných rozpočtových prostriedkoch a 52 200 000 EUR v platobných rozpočtových prostriedkoch a že tieto rozpočtové prostriedky pochádzajú najmä od hostiteľského štátu ITER a sú pripísané na výstavbu projektu ITER;

               6.

               na základe konečnej účtovnej závierky spoločného podniku konštatuje, že v roku 2010 predstavovali zrušené viazané a platobné rozpočtové prostriedky na administratívne výdavky sumu 1 090 550,73 EUR, zatiaľ čo zrušené platobné rozpočtové prostriedky na operačné výdavky predstavovali sumu 50 713 452,82 EUR;

               7.

               so znepokojením upozorňuje na vysoký hotovostný zostatok, ktorý na konci roka dosiahol 78 800 000 EUR, čo predstavuje 26,8 % disponibilných platobných rozpočtových prostriedkov v roku 2010;

      Verejné obstarávanie a granty

               8.

               na základe výročnej správy o činnosti spoločného podniku konštatuje, že v roku 2010 bolo zadaných 44 verejných zákaziek v celkovej hodnote 826 000 000 EUR; osobitne konštatuje, že bolo začatých 42 postupov verejného obstarávania v súvislosti s operačnou činnosťou, bolo dokončených 43 hodnotení verejného obstarávania a bolo podpísaných 43 verejných zákaziek; na základe výročnej správy o činnosti tiež konštatuje, že v roku 2010 spoločný podnik zverejnil celkovo 5 postupov verejného obstarávania v administratívnej oblasti, zadal 7 verejných zákaziek v administratívnej oblasti v celkovej hodnote 6 000 000 EUR a podpísal 6 verejných zákaziek;

               9.

               konštatuje, že bolo zverejnených celkovo 16 postupov udeľovania grantov, bolo dokončených 21 hodnotení, uzavretých 23 dohôd a podpísaných 29 dohôd;

               10.

               berie na vedomie, že Dvor audítorov testoval vzorku 9 postupov verejného obstarávania a 6 postupov udelenia grantu; je znepokojený skutočnosťou, že z 9 kontrolovaných postupov verejného obstarávania bola v 3 prípadoch predložená len 1 ponuka; ďalej je znepokojený skutočnosťou, že v prípade grantov bol priemerný počet zaslaných návrhov len jeden na výzvu; naliehavo vyzýva spoločný podnik, aby vypracoval akčný plán s konkrétnymi opatreniami a termínmi s cieľom maximalizovať súťaž a dodržať zásadu hospodárnosti, efektívnosti a účinnosti vo fázach prípravy, uverejňovania a hodnotenia výziev a riadenia zmlúv;

               11.

               konštatuje, že kontroly, ktoré spoločný podnik uplatňuje pred vyplatením platieb na základe dohôd o grante, nie sú dostatočne zdokumentované na to, aby poskytli záruku vo vzťahu k dodržaniu finančných podmienok a oprávnenosti súvisiacich nákladov; zdôrazňuje, že vnútorný audítor spoločného podniku taktiež zaznamenal, že prístup ex ante kontroly platieb v súvislosti so žiadosťami o preplatenie nákladov nie je účinný a nie je dobre pripravený na spracovanie žiadostí o preplatenie nákladov; vyzýva spoločný podnik, aby prijal potrebné opatrenia na posilnenie kontroly pred vykonaním platieb a informoval o tom orgán udeľujúci absolutórium;

               12.

               konštatuje, že zoznam zmlúv a príjemcov grantov nie je verejne dostupný na internetových stránkach spoločného podniku, a je znepokojený týmto nedostatkom transparentnosti; vyzýva preto spoločný podnik, aby nasledoval príklad spoločných podnikov Čisté nebo, FCH, IMI a SESAR a aktualizoval svoje internetové stránky o kompletný zoznam zmlúv a príjemcov grantov za rok 2010, ako aj za predchádzajúce rozpočtové roky;

      Systémy vnútornej kontroly

               13.

               so znepokojením konštatuje, že systémy vnútornej kontroly spoločného podniku zatiaľ neboli plne zavedené a implementované tak, ako sa to požaduje v nariadení o rozpočtových pravidlách; ďalej vyjadruje poľutovanie nad tým, že boli vznesené obavy týkajúce sa finančných postupov a oddelenia povinností; berie na vedomie, že nová organizačná štruktúra začala platiť 1. januára 2011; konštatuje však, že zodpovednosť za finančné postupy zatiaľ nebola plne stanovená a že kľúčové pracovné miesta v spoločnom podniku boli stále neobsadené;

               14.

               vyzýva spoločný podnik, aby validoval podnikové procesy, ktoré poskytujú finančné informácie účtovným systémom (ABAC a SAP); ďalej vyzýva spoločný podnik, aby zaviedol primeraný nástroj na riadenie operačných zmlúv integrovaný s rozpočtovým systémom a systémom finančného výkazníctva;

               15.

               oceňuje, že spoločný podnik zriadil audítorský výbor podliehajúci priamo správnej rade, ako to požadoval orgán udeľujúci absolutórium;

               16.

               konštatuje, že spoločný podnik začal s vypracúvaním stratégie auditov ex post, ktorá sa má zaviesť v roku 2012 s cieľom posúdiť zákonnosť a správnosť príslušných operácií; zdôrazňuje, že spoločný podnik začal samostatne fungovať v marci 2008;

      Vnútorný audit

               17.

               konštatuje, že rozpočtové pravidlá spoločného podniku doposiaľ neboli zmenené a doplnené tak, aby zahrnuli ustanovenie týkajúce sa právomocí vnútorného audítora Komisie vo vzťahu k všeobecnému rozpočtu ako celku;

               18.

               konštatuje však, že Komisia a spoločný podnik prijali opatrenia, aby zabezpečili jasné vymedzenie príslušných operačných úloh Útvaru pre vnútorný audit Komisie a funkcie vnútorného auditu spoločného podniku;

      Neskoré úhrady členských príspevkov a dohoda s hostiteľským štátom

               19.

               považuje za podstatné, aby všetci členovia spoločného podniku dodržiavali termín na zaplatenie členských príspevkov; konštatuje, že správna rada schválila opatrenia, aby sa v prípade neskorých úhrad uvalil na ročný členský príspevok úrok;

               20.

               uznáva, že hoci bola medzi Španielskym kráľovstvom a spoločným podnikom podpísaná hostiteľská dohoda o mieste a podpore, výsadách a imunitách, spoločnému podniku zatiaľ neboli poskytnuté trvalé priestory; konštatuje však, že spoločný podnik sídli v dočasných priestoroch bezplatne poskytnutých Španielskym kráľovstvom;

      Horizontálne poznámky týkajúce sa spoločných podnikov

               21.

               zdôrazňuje, že doteraz Komisia zriadila sedem spoločných podnikov podľa článku 187 Zmluvy o fungovaní Európskej únie; konštatuje, že šesť spoločných podnikov (IMI, ARTEMIS, ENIAC, ČISTÉ NEBO, FCH a ITER- F4E) pôsobí v oblasti výskumu v rámci GR RTD a GR INFSO Komisie a jeden, ktorého úlohou je vyvíjať nový systém riadenia letovej prevádzky (SESAR), pôsobí v oblasti dopravy a na jeho činnosť dohliada GR MOVE;

               22.

               konštatuje, že orientačná výška zdrojov potrebných pre spoločné podniky na obdobie ich existencie predstavuje 21 793 000 000 EUR;

               23.

               konštatuje, že celkový príspevok Únie potrebný pre spoločné podniky na obdobie ich existencie predstavuje 11 489 000 000 EUR;

               24.

               konštatuje, že celkový príspevok Únie do rozpočtu spoločných podnikov na rozpočtový rok 2010 predstavoval 505 000 000 EUR;

               25.

               vyzýva Komisiu, aby orgánu udeľujúcemu absolutórium každoročne poskytla konsolidované informácie o celkovom ročnom financovaní jednotlivých spoločných podnikov zo všeobecného rozpočtu Únie s cieľom zabezpečiť transparentnosť a jasnosť v súvislosti s použitím prostriedkov Únie a obnoviť dôveru európskych daňových poplatníkov;

               26.

               víta iniciatívu spoločného podniku ARTEMIS zahŕňať informácie o sledovaní a revízii prebiehajúcich projektov do svojej výročnej správy o činnosti; domnieva sa, že to je postup, ktorý by mali nasledovať ostatné spoločné podniky;

               27.

               pripomína, že spoločné podniky sú verejno-súkromné partnerstvá a v dôsledku toho sa prelínajú verejné a súkromné záujmy; zastáva názor, že za týchto okolností nemožno pravdepodobnosť konfliktu záujmov podceňovať, ale naopak náležite riešiť; vyzýva preto spoločné podniky, aby orgán udeľujúci absolutórium informovali o verifikačných mechanizmoch, ktoré sú zavedené v ich príslušných štruktúrach s cieľom umožniť náležité riadenie a prevenciu vzniku konfliktu záujmov;

               28.

               konštatuje, že so zjavnou výnimkou spoločného podniku pre ITER a rozvoj energie jadrovej syntézy sú spoločné podniky pomerne malými subjektmi a sú geograficky koncentrované; domnieva sa preto, že by mali spájať svoje zdroje, ak to je možné;

               29.

               vyzýva Dvor audítorov, aby orgánu udeľujúcemu absolutórium poskytol informácie nadväzujúce na pripomienky, ktoré vyslovil v prípade každého spoločného podniku v príslušnej správe o overení ročnej účtovnej závierky za rozpočtový rok 2011;

               30.

               vyzýva Dvor audítorov, aby v primeranej lehote poskytol Európskemu parlamentu osobitnú správu o pridanej hodnote vytvorenia spoločných podnikov pre efektívne vykonávanie výskumu, technologického rozvoja a demonštračných programov v Únii; ďalej konštatuje, že uvedená správa by mala zahŕňať posúdenie účinnosti zriadenia spoločných podnikov.

      (1)  Ú. v. EÚ C 368, 16.12.2011, s. 24.

      (2)  Ú. v. ES L 248, 16.9.2002, s. 1.

      (3)  Ú. v. EÚ L 90, 30.3.2007, s. 58.

      (4)  Ú. v. ES L 357, 31.12.2002, s. 72.


title: Rozhodnutie Rady (SZBP) 2016/37 zo 16. januára 2016 o dátume uplatňovania rozhodnutia (SZBP) 2015/1863, ktorým sa mení rozhodnutie 2010/413/SZBP o reštriktívnych opatreniach voči Iránu

text:
               16.1.2016

               SK

               Úradný vestník Európskej únie

               LI 11/1

         ROZHODNUTIE RADY (SZBP) 2016/37
   zo 16. januára 2016
   o dátume uplatňovania rozhodnutia (SZBP) 2015/1863, ktorým sa mení rozhodnutie 2010/413/SZBP o reštriktívnych opatreniach voči Iránu
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada 26. júla 2010 prijala rozhodnutie 2010/413/SZBP (1) o reštriktívnych opatreniach voči Iránu.

               (2)

               Čína, Francúzsko, Nemecko, Ruská federácia, Spojené kráľovstvo a Spojené štáty s podporou vysokého predstaviteľa Únie pre zahraničné veci a bezpečnostnú politiku dosiahli 14. júla 2015 dohodu o dlhodobom komplexnom riešení iránskej jadrovej otázky. Úspešným vykonávaním spoločného komplexného akčného plánu sa zabezpečí výlučne mierová povaha iránskeho jadrového programu a stanoví celkové zrušenie všetkých sankcií týkajúcich sa jadrového programu.

               (3)

               Bezpečnostná rada Organizácie Spojených národov 20. júla 2015 prijala rezolúciu (BR OSN) č. 2231 (2015), ktorou sa schvaľuje spoločný komplexný akčný plán a nalieha na jeho úplné vykonávanie v súlade s harmonogramom stanoveným v spoločnom komplexnom akčnom pláne a ktorou sa stanovujú opatrenia, ktoré sa majú vykonávať v súlade so spoločným komplexným akčným plánom.

               (4)

               V rezolúcii BR OSN č. 2231 (2015) sa stanovuje, že keď MAAE potvrdí, že Irán si plní záväzky súvisiace s jadrovým programom stanovené v spoločnom komplexnom akčnom pláne, má sa ukončiť uplatňovanie rezolúcií BR OSN č. 1696 (2006), č. 1737 (2006), č. 1747 (2007), č. 1803 (2008), č. 1835 (2008), č. 1929 (2010) a č. 2224 (2015).

               (5)

               V rezolúcii BR OSN č. 2231 (2015) sa ďalej stanovuje, že štáty majú dodržiavať príslušné ustanovenia obsiahnuté vo vyhlásení zo 14. júla 2015, ktoré vydali Čína, Francúzsko, Nemecko, Ruská federácia, Spojené kráľovstvo, Spojené štáty americké a Európska únia a ktoré sú pripojené ako príloha B k rezolúcii BR OSN č. 2231 (2015), s cieľom podporovať transparentnosť a vytvoriť priaznivú atmosféru pre úplné vykonanie spoločného komplexného akčného plánu.

               (6)

               Rada sa 18. októbra 2015 rozhodnutím (SZBP) 2015/1863 (2) rozhodla ukončiť vykonávanie všetkých hospodárskych a finančných sankcií Únie súvisiacich s jadrovým programom, berúc do úvahy rezolúciu BR OSN č. 2231 (2015) a prílohu B k rezolúcii BR OSN č. 2231 (2015), hneď ako MAAE potvrdí, že Irán vykonáva dohodnuté opatrenia v jadrovej oblasti.

               (7)

               Rada sa rozhodnutím (SZBP) 2015/1863 taktiež rozhodla zaviesť po tom, ako MAAE potvrdí, že Irán plní svoje záväzky v jadrovej oblasti, režim vydávania povolení na účely preskúmavania a schvaľovania jadrových transferov do Iránu alebo činností s Iránom, na ktoré sa nevzťahuje rezolúcia BR OSN č. 2231 (2015), a to v plnom súlade so spoločným komplexným akčným plánom.

               (8)

               V súlade s článkom 2 druhým odsekom rozhodnutia (SZBP) 2015/1863 sa uvedené rozhodnutie uplatňuje odo dňa, keď Rada skonštatuje, že generálny riaditeľ MAAE predložil Rade guvernérov MAAE a Bezpečnostnej rade Organizácie Spojených národov správu, v ktorej sa potvrdzuje, že Irán prijal opatrenia uvedené v bodoch 15.1 až 15.11 prílohy V k spoločnému komplexnému akčnému plánu.

               (9)

               Rada konštatuje, že generálny riaditeľ MAAE predložil dňa 16. januára 2016 Rade guvernérov MAAE a Bezpečnostnej rade Organizácie Spojených národov správu, v ktorej sa potvrdzuje, že Irán prijal opatrenia uvedené v bodoch 15.1 až 15.11 prílohy V k spoločnému komplexnému akčnému plánu,

         PRIJALA TOTO ROZHODNUTIE:
   Článok 1
   Rozhodnutie (SZBP) 2015/1863 sa uplatňuje od 16. januára 2016.
   Článok 2
   Toto rozhodnutie nadobúda účinnosť dňom jeho uverejnenia v Úradnom vestníku Európskej únie.

      V Bruseli 16. januára 2016

            Za Radu

            predseda

         A.G. KOENDERS

      (1)  Rozhodnutie Rady 2010/413/SZBP z 26. júla 2010 o reštriktívnych opatreniach voči Iránu a o zrušení spoločnej pozície 2007/140/SZBP (Ú. v. EÚ L 195, 27.7.2010, s. 39).

      (2)  Rozhodnutie Rady (SZBP) 2015/1863 z 18. októbra 2015, ktorým sa mení rozhodnutie 2010/413/SZBP o reštriktívnych opatreniach voči Iránu (Ú. v. EÚ L 274, 18.10.2015, s. 174).


title: 2006/410/ES: Rozhodnutie Komisie z  24. mája 2006 , ktorým sa stanovujú sumy podľa článku 10 ods. 2, článku 143d a článku 143e nariadenia Rady (ES) č. 1782/2003, ktoré sa poskytujú fondu EPFRV a ktoré sú k dispozícii na výdavky pre fond EPZF

text:
               15.6.2006

               SK

               Úradný vestník Európskej únie

               L 163/10

      ROZHODNUTIE KOMISIE

   z 24. mája 2006,
   ktorým sa stanovujú sumy podľa článku 10 ods. 2, článku 143d a článku 143e nariadenia Rady (ES) č. 1782/2003, ktoré sa poskytujú fondu EPFRV a ktoré sú k dispozícii na výdavky pre fond EPZF
   (2006/410/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (ES) č. 1290/2005 z 21. júna 2005 o financovaní spoločnej poľnohospodárskej politiky (1), a najmä na jeho článok 12 ods. 2 a 3,
   keďže:

               (1)

               V článku 10 nariadenia Rady (ES) č. 1782/2003 z 29. septembra 2003, ktorým sa stanovujú spoločné pravidlá režimov priamej podpory v rámci spoločnej poľnohospodárskej politiky a ktorým sa zavádzajú niektoré režimy podpory pre poľnohospodárov (2), je stanovená metóda vypočítavania čistých súm odlíšenia, ktoré majú byť k dispozícii Európskemu poľnohospodárskemu fondu pre rozvoj vidieka (EPFRV). V článkoch 143d a 143e tohto nariadenia sú stanovené sumy, ktoré majú byť k dispozícii pre EPFRV na reštrukturalizáciu regiónov s bavlnou a tabakom.

               (2)

               Maximálne ročné sumy, ktoré sú určené na výdavky Európskeho poľnohospodárskeho záručného fondu (EPZF) pred ich prevodom do EPFRV do roku 2013, sú stanovené v prílohe k Medzinštitucionálnej dohode o finančnom rámci 2007–2013 (3).

               (3)

               Sumy, ktoré sa majú poskytnúť fondu EPUZF a čistý zostatok pre výdavky fondu EPZF by sa mal stanoviť na základe týchto maximálnych ročných súm pre rozpočtové roky 2007–2013,

         ROZHODLA TAKTO:
   Jediný článok
   Sumy poskytnuté na rozpočtové roky 2007 až 2013 pre Európsky poľnohospodársky fond pre rozvoj vidieka (EPFRV) podľa článku 10 ods. 2, článku 143d a článku 143e nariadenia (ES) č. 1782/2003, ako aj čistý zostatok poskytnutý Európskemu poľnohospodárskemu záručnému fondu (EPZF), sú stanovené v prílohe k tomuto rozhodnutiu.

      V Bruseli 24. mája 2006

            Za Komisiu

         Mariann FISCHER BOEL

            členka Komisie

      (1)  Ú. v. EÚ L 209, 11.8.2005, s. 1. Nariadenie zmenené a doplnené nariadením (ES) č. 320/2006 (Ú. v. EÚ L 58, 28.2.2006, s. 42).

      (2)  Ú. v. EÚ L 270, 21.10.2003, s. 1. Nariadenie naposledy zmenené a doplnené nariadením (ES) č. 319/2006 (Ú. v. EÚ L 58, 28.2.2006, s. 32).

      (3)  Zatiaľ neuverejnená v úradnom vestníku.

      PRÍLOHA

                  (v miliónoch EUR)

                  Rozpočtový rok

                  Poskytnuté sumy pre EPFRV

                  Čistý zostatok na výdavky EPZF

                  článok 10 ods. 2 nariadenia (ES) č. 1782/2003

                  článok 143d nariadenia (ES) č. 1782/2003

                  článok 143e nariadenia (ES) č. 1782/2003

                  2007

                  984

                  22

                  44 753

                  2008

                  1 241

                  22

                  44 954

                  2009

                  1 252

                  22

                  45 405

                  2010

                  1 257

                  22

                  45 867

                  2011

                  1 231

                  22

                  484

                  45 880

                  2012

                  1 231

                  22

                  484

                  46 356

                  2013

                  1 228

                  22

                  484

                  46 840


title: 2010/763/EÚ: Rozhodnutie Rady zo 6. decembra 2010 o uzavretí dohody o partnerstve v sektore rybolovu medzi Európskou úniou a Šalamúnovými ostrovmi

text:
               9.12.2010

               SK

               Úradný vestník Európskej únie

               L 324/48

         ROZHODNUTIE RADY
   zo 6. decembra 2010
   o uzavretí dohody o partnerstve v sektore rybolovu medzi Európskou úniou a Šalamúnovými ostrovmi
   (2010/763/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 43 ods. 2 v spojení s článkom 218 ods. 6 písm. a),
   so zreteľom na návrh Európskej komisie,
   so zreteľom na súhlas Európskeho parlamentu,
   keďže:

               (1)

               Na základe rozhodnutia Rady z 22. septembra 2009, ktorým sa Komisia poveruje začať rokovania v mene Spoločenstva na účely uzavretia dohody o partnerstve v sektore rybolovu so Šalamúnovými ostrovmi, Spoločenstvo rokovalo so Šalamúnovými ostrovmi o dohode o partnerstve v sektore rybolovu, v rámci ktorej sa plavidlám EÚ poskytujú rybolovné možnosti vo vodách, nad ktorými majú Šalamúnove ostrovy zvrchovanosť alebo právomoc, pokiaľ ide o rybolov.

               (2)

               Výsledkom týchto rokovaní bolo parafovanie novej dohody o partnerstve v sektore rybolovu 26. septembra 2009.

               (3)

               Na základe rozhodnutia Rady 2010/397/EÚ (1) sa dohoda o partnerstve v sektore rybolovu medzi Európskou úniou a Šalamúnovými ostrovmi podpísala a predbežne sa vykonáva od 9. októbra 2009.

               (4)

               Dohoda by sa mala uzavrieť,

         PRIJALA TOTO ROZHODNUTIE:
   Článok 1
   Týmto sa schvaľuje dohoda o partnerstve v sektore rybolovu medzi Európskou úniou a Šalamúnovými ostrovmi (2).
   Článok 2
   Predseda Rady určí osobu(-y) splnomocnenú(-é) vydať v mene Únie oznámenie stanovené v článku 18 dohody s cieľom vyjadriť súhlas Únie, aby bola viazaná touto dohodou (3).
   Článok 3
   Toto rozhodnutie nadobúda účinnosť dňom jeho prijatia.

      V Bruseli 6. decembra 2010

            Za Radu

            predsedníčka

         J. MILQUET

      (1)  Ú. v. EÚ L 190, 22.7.2010, s. 1.

      (2)  Text dohody bol uverejnený Ú. v. L 190, 22.7.2010, s. 3 spolu s rozhodnutím o podpísaní.

      (3)  Generálny sekretariát Rady uverejní dátum nadobudnutia platnosti dohody v Úradnom vestníku Európskej únie.